rejauldu/bengali-wikipedia huggingface dataset:
পঞ্চগড়-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি সর্ব উত্তরের জেলা পঞ্চগড়ে অবস্থিত জাতীয় সংসদের ১নং ও জেলার ১ম আসন।  সীমানা পঞ্চগড়-১ আসনটি পঞ্চগড় জেলার পঞ্চগড় সদর উপজেলা, তেতুলিয়া উপজেলা ও আটোয়ারী উপজেলা নিয়ে গঠিত।   ইতিহাস  পঞ্চগড়-১ নির্বাচনী এলাকা ১৯৮৪ সালে গঠিত হয়, যখন বৃহত্তর দিনাজপুর জেলাকে বিভক্ত করে তিনটি (দিনাজপুর, ঠাকুরগাঁও ও পঞ্চগড়) জেলায় ভাগ করা হয়েছিল।   নির্বাচিত সাংসদ  নির্বাচনসাংসদরাজনৈতিক দল ১৯৮৬ সিরাজুল ইসলাম আওয়ামী লীগ ১৯৮৮ আব্দুল কুদ্দুস জাতীয় পার্টি ১৯৯১ মির্জা গোলাম হাফিজ বিএনপি ফেব্রুয়ারি ১৯৯৬ জমির উদ্দিন সরকার জুন ১৯৯৬ ২০০১ ২০০৮ মোহাম্মদ মজাহারুল হক প্রধান আওয়ামী লীগ ২০১৪ নাজমুল হক প্রধান জাসদ ২০১৮ মোহাম্মদ মজাহারুল হক প্রধান আওয়ামী লীগ ২০২৪ মোঃ নাঈমুজ্জামান ভুইয়াঁ  নির্বাচনী ফলাফল   ২০২০-এর দশকে               ২০১০-এর দশকে               ২০০০-এ দশকে    ১৯৯০-এর দশকে       টীকা  বহিঃসংযোগ  প্রথম আলোতে পঞ্চগড়-১  বিষয়শ্রেণী:পঞ্চগড় জেলার জাতীয় সংসদীয় আসন বিষয়শ্রেণী:পঞ্চগড় জেলা বিষয়শ্রেণী:১৯৮৪-এ বাংলাদেশে প্রতিষ্ঠিত বিষয়শ্রেণী:রংপুর বিভাগ
বসনিয়া ও হার্জেগোভিনা অলিম্পিক কমিটি (; এছাড়াও সংক্ষেপে আইওসি কোড বিআইএইচ দ্বারা পরিচিত) হলো বসনিয়া ও হার্জেগোভিনার জাতীয় অলিম্পিক কমিটি। এই সংস্থাটির ১৯৯২ সালে প্রতিষ্ঠিত হয়েছে; প্রতিষ্ঠার ১ বছর পর ১৯৯৩ সালে আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর বসনিয়া ও হার্জেগোভিনার সারায়েভোতে অবস্থিত।  বর্তমানে বসনিয়া ও হার্জেগোভিনা অলিম্পিক কমিটির সভাপতির দায়িত্ব পালন করছেন ইজেত রাদো, যিনি ২০২৩ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন সাইদ ফাজলাগিচ।  ইতিহাস ১৯৯২ সালে বসনিয়া ও হার্জেগোভিনার বহু-ক্রীড়ার সর্বোচ্চ সংস্থা হিসেবে বসনিয়া ও হার্জেগোভিনা অলিম্পিক কমিটি প্রতিষ্ঠিত হয়েছে। স্তিয়েপেন কিয়ুইচ এই সংস্থার প্রথম সভাপতির দায়িত্ব পালন করেছেন, যিনি ১৯৯২ হতে ১৯৯৭ পর্যন্ত সভাপতির দায়িত্বে নিয়োজিত ছিলেন।  প্রতিষ্ঠার বছরেই বসনিয়া ও হার্জেগোভিনা ১৯৯২ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে; অন্যদিকে, ১৯৯৪ শীতকালীন অলিম্পিকে অংশগ্রহণ করার মাধ্যমে প্রথমবারের মতো শীতকালীন অলিম্পিক গেমসে অংশগ্রহণ করেছে।  আরও দেখুন  অলিম্পিকে বসনিয়া ও হার্জেগোভিনা  তথ্যসূত্র  বহিঃসংযোগ     এএনওসিতে বসনিয়া ও হার্জেগোভিনা অলিম্পিক কমিটি   অলিম্পিডিয়ায় বসনিয়া ও হার্জেগোভিনা অলিম্পিক কমিটি   অলিম্পিক.কমে বসনিয়া ও হার্জেগোভিনা অলিম্পিক কমিটি    বিষয়শ্রেণী:জাতীয় অলিম্পিক কমিটি বিষয়শ্রেণী:অলিম্পিকে বসনিয়া ও হার্জেগোভিনা বিষয়শ্রেণী:বসনিয়া ও হার্জেগোভিনার ক্রীড়া পরিচালনা পরিষদ বিষয়শ্রেণী:১৯৯২-এ বসনিয়া ও হার্জেগোভিনায় প্রতিষ্ঠিত বিষয়শ্রেণী:১৯৯২-এ প্রতিষ্ঠিত ক্রীড়া সংস্থা
কমল গুহ (১৯২৮-২০০৭) একজন ভারতীয় রাজনীতিবিদ ছিলেন। তিনি দুই দশকেরও বেশি সময় ধরে ভারতের পশ্চিমবঙ্গ রাজ্যের একজন অল ইন্ডিয়া ফরওয়ার্ড ব্লক নেতা এবং বামফ্রন্ট মন্ত্রিসভার সদস্য ছিলেন।   জীবনের প্রথমার্ধ  কমল গুহ ১৯২৮ সালের ২০ জানুয়ারি দিনহাটায় জন্মগ্রহণ করেন। তিনি দিনহাটা হাই স্কুল থেকে স্নাতক হন এবং কোচবিহারের ভিক্টোরিয়া কলেজ (বর্তমানে আচার্য ব্রজেন্দ্র নাথ সিল কলেজ ) থেকে ইন্টারমিডিয়েট আর্টস পাস করেন, যেটি তখন কলকাতা বিশ্ববিদ্যালয়ের সাথে অধিভুক্ত ছিল। গুহ খুব অল্প বয়সেই সুভাষ চন্দ্র বসুর দ্বারা অনুপ্রাণিত হয়েছিলেন। তিনি যখন ছাত্র ছিলেন তখন তিনি ফরওয়ার্ড ব্লকে যোগদানের সিদ্ধান্ত নেন। গুহ বাংলাদেশের সাবেক রাষ্ট্রপতি হুসেইন মুহম্মদ এরশাদের বাল্যবন্ধুদের একজন।   রাজনৈতিক পেশা  গুহ ১৯৬২ সালের পশ্চিমবঙ্গ বিধানসভা নির্বাচনে পশ্চিমবঙ্গ বিধানসভার দিনহাটা আসনে প্রথম নির্বাচিত হন। তিনি ১৯৬৭ সালে এই আসনে পুনরায় নির্বাচিত হন, কিন্তু ১৯৬৯ সালে হেরে যান। তিনি ১৯৭৭ সালে পুনরায় নির্বাচিত হন, ১৯৮২, ১৯৮৭, ১৯৯১, ১৯৯৬ এবং ২০০১ নির্বাচনের মাধ্যমে এই আসনটি ধরে রেখেছিলেন।{{cite web}}: CS1 maint: unfit URL (link) ১৯৭৭, ১৯৮২, ১৯৮৭ এবং ২০০১ সালে তিনি মন্ত্রিসভার সদস্য ছিলেন। তার বিভিন্ন পোর্টফোলিওর মধ্যে রয়েছে কৃষি, কৃষি বিপণন এবং জনস্বাস্থ্য প্রকৌশল। তিনি ২০০৬ সালের নির্বাচনে পুনরায় নির্বাচনে প্রতিদ্বন্দ্বিতা না করার সিদ্ধান্ত নেন।  পশ্চিমবঙ্গে ফরওয়ার্ড ব্লক দলের সম্প্রসারণের পিছনে গুহ ছিলেন একটি চালিকা শক্তি। ১৯৮০-এর দশকের শেষের দিকে, তিনি ভারত-বাংলাদেশ ছিটমহলে বসবাসকারী লোকদের জন্য কাজ শুরু করেন। ১৯৯২ সালে, তিন বিঘা করিডোর বাংলাদেশের কাছে হস্তান্তর নিয়ে মতবিরোধের কারণে তাকে দল থেকে বহিষ্কার করা হয়েছিল। তিনি ফরোয়ার্ড ব্লক (সমাজবাদী) নামে একটি স্প্লিন্টার পার্টি গঠন করেন এবং ১৯৯৬ সালের নির্বাচনে সরকারী বামফ্রন্ট প্রার্থীর বিরুদ্ধে জয়লাভ করেন। ২০০১ সালের নির্বাচনে তিনি ফরওয়ার্ড ব্লকে ফিরে আসেন।  গুহকে বামফ্রন্টের মধ্যে ভারতের কমিউনিস্ট পার্টি (মার্ক্সবাদী) (সিপিআই(এম)) বিরোধী কণ্ঠ হিসেবে দেখা হতো। তিনি রাজ্য সরকারের বাজার-চালিত খামার নীতির কঠোর বিরোধী ছিলেন। ২০০২ সালে, তিনি প্রকাশ্যে বলেছিলেন যে তিনি অনুভব করেছিলেন যে "সরকারি বিভাগ দ্বারা সিপিআই(এম) ক্যাডারদের নির্বিচারে নিয়োগ এবং তাদের বেতন ঘন ঘন বৃদ্ধি পশ্চিমবঙ্গ সরকারকে দেউলিয়া করে দিয়েছে।"  গুহ ৬ আগস্ট ২০০৭ সালে মারা যান।{{cite web}}: CS1 maint: unfit URL (link) একটি স্মৃতিচারণে, ফরওয়ার্ড ব্লক নেতা দেবব্রত বিশ্বাস বলেছিলেন যে গুহ "জনগণের নেতা এবং সর্বদা মেহনতি জনগণের অধিকারের জন্য লড়াই করেছিলেন।"   তথ্যসূত্র   বিষয়শ্রেণী:CS1 maint: unfit URL বিষয়শ্রেণী:পশ্চিমবঙ্গ বিধানসভার সদস্য ২০০১-২০০৬ বিষয়শ্রেণী:পশ্চিমবঙ্গ বিধানসভার সদস্য ১৯৯৬-২০০১ বিষয়শ্রেণী:পশ্চিমবঙ্গ বিধানসভার সদস্য ১৯৯১-১৯৯৬ বিষয়শ্রেণী:পশ্চিমবঙ্গ বিধানসভার সদস্য ১৯৮৭-১৯৯১ বিষয়শ্রেণী:পশ্চিমবঙ্গ বিধানসভার সদস্য ১৯৮২-১৯৮৭ বিষয়শ্রেণী:পশ্চিমবঙ্গ বিধানসভার সদস্য ১৯৭৭-১৯৮২ বিষয়শ্রেণী:পশ্চিমবঙ্গ বিধানসভার সদস্য ১৯৬৭-১৯৬৯ বিষয়শ্রেণী:পশ্চিমবঙ্গ বিধানসভার সদস্য ১৯৬২-১৯৬৭ বিষয়শ্রেণী:পশ্চিমবঙ্গের রাজ্য মন্ত্রিপরিষদের মন্ত্রী বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:২০০৭-এ মৃত্যু বিষয়শ্রেণী:১৯২৮-এ জন্ম বিষয়শ্রেণী:কোচবিহার জেলার ব্যক্তি বিষয়শ্রেণী:নিখিল ভারত ফরওয়ার্ড ব্লকের রাজনীতিবিদ বিষয়শ্রেণী:বাঙালি রাজনীতিবিদ
গে পার্টি (  ), যার পুরো নাম পার্টিতো গে পেরি দি-রিত্তি এলজিবিটি প্লাস, সোলিদালে আম্বিয়েন্তালিস্তা এ লিবেরালে (এলজিবিটি+ অধিকার, সংহতি, পরিবেশবাদ ও উদারনীতির পক্ষে গে পার্টি), এটি  একটি রাজনৈতিক দল যা যৌন বৈচিত্র্যের অধিকার রক্ষার লক্ষ্যে প্রতিষ্ঠিত হয়। এটি ইতালিতে যৌন সংখ্যালঘুদের অধিকার রক্ষায় নিবেদিত প্রথম রাজনৈতিক দল হিসেবে বিবেচিত।    ইতিহাস  গে পার্টির উৎপত্তি ২০১৮ সালে ৩০ আগস্ট  তারিখে ফ্যাব্রিজিও মারাজ্জো (এলজিবিটি কর্মী, গে সেন্টারের মুখপাত্র এবং রোমে আর্কিগে সংস্থার প্রাক্তন সভাপতি) -এর উদ্যোগে। তিনিই সংস্থার জন্য পার্টিটো গে  নামটি নিবন্ধন করেন।  এই সংস্থার প্রতীক চিহ্নে এলজিবিটি পতাকার রঙ -এর উপর ইউরোপ ইতালি  -এই বাক্যাংশটি লেখা থাকে।  সেই সময় মাররাজ্জো উল্লেখ করেন যে দলটি তখনও প্রাথমিক পর্যায়ে রয়েছে এবং ভবিষ্যতের নির্বাচনে ব্যাপক পরিসরে এটি গড়ে তোলা হবে বলে তিনি আশা করছেন।    ১৯ নভেম্বর ২০২০ সালে ফাব্রিজিও মাররাজ্জো, ক্লদিয়া তোসকানো ও ভিতোরিও তারকুইনির নেতৃত্বে একটি অনুষ্ঠানের মাধ্যমে পার্টিতো গে দলটি আনুষ্ঠানিকভাবে জনসমক্ষে উপস্থাপিত হয়।  এই দলটি নিজেদের কার্যক্রমের মূল স্তম্ভ হিসেবে সংহতি, পরিবেশবাদ এবং উদারনীতিকে চিহ্নিত করে। Braga, Carlos Henrique (19 November 2020). "Nace el Partido Gay Italiano con ganas de conquistar hasta el 15% de los votantes del país". Gay.blog.br (in Spanish). Retrieved 3 September 2021.  তবে দলটির এই বিবৃতি এলজিবিটি সম্প্রদায়ের মধ্যেই কিছু সমালোচনার সৃষ্টি করে। সমালোচকদের মতে, নাগরিক অধিকার কেবল নির্দিষ্ট কোন গোষ্ঠীর দৃষ্টিকোণ থেকে রক্ষা করা যায় না, বরং তা সামগ্রিকভাবে সব মানুষের জন্যই হওয়া উচিত।  পার্টিতো গে দলের প্রথম কয়েক মাসের কার্যকলাপের মধ্যে অন্যতম ছিল সুইডিশ ফুটবল খেলোয়াড় জ্লাতান ইব্রাহিমোভিচকে বিরুদ্ধে সমকামবিদ্বেষের অভিযোগ আনা, কারণ তিনি ৭১তম সান রেমো ফেস্টিভ্যালে গায়ক আখিল লাউরোকে নিয়ে রসিকতা করেছিলেন।  এছাড়াও দলটি মিলানের জিয়ারদিনি পাবলিচি ইন্দ্রো মোন্তানেল্লি পার্কের নাম পরিবর্তন করে সদ্যপ্রয়াত রাফায়েলা কার্রার  নামে পার্কের নামকরণ করার প্রস্তাব দেয়। এই প্রস্তাবটি একাধারে রাফায়েলার প্রতি শ্রদ্ধা নিবেদন এবং অন্যদিকে মোন্তানেল্লির জীবদ্দশায় করা বর্ণবাদী মন্তব্যের বিরূদ্ধে প্রতিবাদ।   ২০২১ সালের পৌর নির্বাচনে গে পার্টি  অংশগ্রহণ করে। তারা রোম শহরে ফ্যাব্রিজিও মারাজ্জো, মিলান শহরে মাউরো ফেস্তা ও তুরিন শহরে ডেভিড বেটি বালডুচ্চিকে মেয়র প্রার্থী হিসেবে উপস্থাপিত করে।  তুরিনে গে পার্টি  দলের স্থানীয় সদর দপ্তর যে ভবনে অবস্থিত ছিল, সেখানকার প্রশাসকদের বিরুদ্ধে গে পার্টির  পক্ষ থেকে সমকামবিদ্বেষের অভিযোগ তোলা হয়। কারণ ওই ভবনের প্রশাসন এলজিবিটি পতাকা ও দলের প্রতীক প্রদর্শনে বাধা দেয় এবং প্রচার কার্যক্রম পরিচালনায় নানা প্রতিবন্ধকতা সৃষ্টি করে।   ২০২২ সালের ইতালীয় সাধারণ নির্বাচনের জন্য, গে পার্টি প্রয়োজনীয় ৮০,০০০টি স্বাক্ষর সংগ্রহে ব্যর্থ হয়। ফলস্বরূপ, ২২ আগস্ট তারা ইতালীয় রাজনৈতিক দল ফাইভ স্টার মুভমেন্টের সঙ্গে একটি চুক্তিতে উপনীত হয়, যাতে গে পার্টির  ফাব্রিজিও মাররাজ্জো ও মারিনা জেলা প্রার্থী তালিকায় স্থান পেতে সক্ষম হয়। তবে তাদের কেউই নির্বাচিত হতে পারেননি।   তথ্যসূত্র   বিষয়শ্রেণী:CS1 Spanish-language sources (es) বিষয়শ্রেণী:২০২০-এ প্রতিষ্ঠিত রাজনৈতিক দল বিষয়শ্রেণী:২০২০-এ ইতালিতে প্রতিষ্ঠিত
৭১ জুলীয় বর্ষপঞ্জীর একটি অধিবর্ষ যেটি শুক্রবার দিয়ে শুরু। সেই সময়ে এই বছর অগাস্টাস-এর কন্সালশীপের বছর বলে পরিচিত ছিল (বা, কম প্রচলিত, আব উরবে ক্যন্দিতার ৮২৪ বছর; রোম প্রতিষ্ঠার বছর)। এই বছরকে ৭১ বলে আখ্যায়িত করা হয় শুরুর দিকের মধ্যযুগীয় কাল থেকে, যখন ইউরোপে কমন এরা এবং অ্যানো ডোমিনি বছরের নামকরনের জন্য প্রচলিত পদ্ধতি হয়ে উঠে।   ঘটনাবলী   এলাকা অনুসারে    বিষয় অনুসারে    জন্ম    মৃত্যু   বিষয়শ্রেণী:৭১  als:70er#Johr 71
ক্রাশনুইয়ার্স্ক সময় (কেআরএটি) হচ্ছে একটি সময় অঞ্চল, যেটি ইউটিসি হতে ৭ ঘণ্টা এগিয়ে (ইউটিসি+৭) এবং মস্কো সময় হতে ৪ ঘণ্টা এগিয়ে (এমএসকে+৪)। এটি মধ্য এবং পূর্ব সাইবেরিয়ার অঞ্চলসমূহ ক্রাশনুইয়ার্স্ক ক্রাই, কেমেরোবো প্রদেশ, খাকাসিয়া এবং তুভায় অফিসিয়াল সময় হিসেবে ব্যবহৃত হয়।  নোভোসিবিরস্ক প্রদেশ ১৯৯৩ সাল পর্যন্ত এই অঞ্চলের সময় ব্যবহার করত, তখনকার সময় এইটিকে "নোভোসিবিরস্ক সময়" এনওভিটি/এনওভিএসটি হিসেবে চিহ্নিত করা হত। এটিকে পরবর্তীতে পুনঃনামকরণ করা হয়।  ২৭ মার্চ ২০১১ সাল হতে ২৫ অক্টোবর ২০১৪ সালের মধ্যে, ক্রাশনুইয়ার্স্ক সময় ইউটিসি+৮-এ নির্ধারিত ছিল।  ২০১৬ সালে, গণপ্রজাতন্ত্রী আলতাই, আলতাই ক্রাই, নোভোসিবিরস্ক প্রদেশ, এবং তোমস্ক প্রদেশСФ одобрил перевод времени в Томской области на час вперед | Общество | Аргументы и Факты তাদের সময়কে ওমস্ক সময় থেকে ক্রাশনুইয়ার্স্ক সময়ে পরিবর্তন করে।  আইএএনএ সময় অঞ্চল ডাটাবেস আইএএনএ সময় অঞ্চল ডাটাবেস শনাক্তকারী হলো এশিয়া/ক্রাশনুইয়ার্স্ক।  তথ্যসূত্র  বিষয়শ্রেণী:সময় অঞ্চল বিষয়শ্রেণী:রাশিয়ায় সময়
১৯৮৩ এএফসি মহিলা চ্যাম্পিয়নশিপ ছিল এএফসি মহিলা চ্যাম্পিয়নশিপের পঞ্চম আসর। এটি এপ্রিল ১৯৮৩ সালে থাইল্যান্ডে অনুষ্ঠিত হয়। অংশগ্রহণকারী দলগুলি ছিল থাইল্যান্ড, ভারত, মালয়েশিয়া, সিঙ্গাপুর, থাইল্যান্ড, ফিলিপাইন। টুর্নামেন্টের ফাইনালে ভারতের বিপক্ষে থাইল্যান্ড বিজয়ী হয়।  জাপান ও তাইওয়ান খেলবে বলে আশা করা হলেও তারা একটি সংক্ষিপ্ত বিজ্ঞপ্তি দিয়ে নিজেদের প্রত্যাহার করে নেয়।   বিন্যাস  অংশগ্রহণে ইচ্ছুক আট জাতিকে দুটি গ্রপে ভাগ করা হয়। এক গ্রুপ সিঙ্গাপুর, মালয়েশিয়া, জাপান ও তাইওয়ান নিয়ে গঠিত হয়, অন্য গ্রুপ হংকং, ভারত, থাইল্যান্ড ও ফিলিপাইন নিয়ে গঠিত হয়।  তাইওয়ান এবং জাপান টুর্নামেন্টের থেকে নিজেদের প্রত্যাহার করার পর, অবশিষ্ট ছয় দলকে নিয়ে একটি একক গ্রুপ করা হয় এবং টুর্নামেন্ট রাউন্ড-রবিন পদ্ধতিতে পরিচালিত হয়।   গ্রুপ পর্ব    ফলাফল  অসম্পূর্ণ প্রথম রাউন্ডের স্কোর: ম্যাচের দিন ১১০ এপ্রিল ৮ – ০১০ এপ্রিল৫ – ০১০ এপ্রিল২ – ০ম্যাচের দিন ২১২ এপ্রিল ২ – ০১২ এপ্রিল১ – ০১২ এপ্রিল১ – ০ম্যাচের দিন ৩১৩ এপ্রিল ৫ – ০১৩ এপ্রিল৪ – ০১৩ এপ্রিল৩ – ০ম্যাচের দিন ৪১৫ এপ্রিল ৫ – ১১৫ এপ্রিল২ – ০১৫ এপ্রিল২ – ১ম্যাচের দিন ৫১৬ এপ্রিল – ১৬ এপ্রিল'|align=center| – |'১৬ এপ্রিল'|align=center| – |'   চূড়ান্ত অবস্থান  থাইল্যান্ড ইতোমধ্যে ফাইনালে চলে যাওয়ায়, ম্যাচের দিন ৫ সম্ভবত খেলা হয়নি। গ্রুপ পর্যায়ে ভারত ও সিঙ্গাপুরের ম্যাচ সম্ভবত একটি কার্যকর সেমিফাইনাল হিসাবে বিবেচনা করা হয়েছিল। এছাড়া গ্রুপ পর্যায়ে ভারত কেন দুইবার মালয়েশিয়া মুখোমুখি হয়েছিল তা জানা যায় নি।    |-bgcolor=#ccffcc |align=left| |৪||৪||০||০||১৬||১||১৫||৮ |-bgcolor=#ccffcc |align=left| |৪||৩||০||১||১০||২||৮||৬ |- |align=left| |৪||৩||০||১||১২||৩||৯||৬ |- |align=left| |৪||১||০||৩||২||১৩||–১১||২ |- |align=left| |৪||১||০||৩||২||১৪||–১২||২ |- |align=left| |৪||০||০||৪||০||৯||–৯||০ |}   নক-আউট পর্ব    সেমি ফাইনাল    তৃতীয় স্থান নির্ধারনী    ফাইনাল    বিজয়ী    তথ্যসূত্র    বহিঃসংযোগ   RSSSF.com  বিষয়শ্রেণী:১৯৮৩-এ এশীয় ফুটবল বিষয়শ্রেণী:১৯৮৩-এ মহিলা ফুটবল বিষয়শ্রেণী:এএফসি নারী কাপ বিষয়শ্রেণী:স্বাগতিক থাইল্যান্ডে আন্তর্জাতিক ফুটবল প্রতিযোগিতা বিষয়শ্রেণী:এএফসি নারী এশীয় কাপ আসর
অহির ভৈরব হল ২০০৭ সালের এপ্রিল মাসে মুক্তি লাভ করা একটি অসমীয়া চলচ্চিত্র। রণদীপ প্রডাক্‌সন্স (ইউ. কে.) লিমিটেডের বেনারে চলচ্চিত্রটি প্রযোজনা করেন যুক্তরাজ্য নিবাসী প্রবাসী অসমীয়া ড০ রণেন শর্মা ও পরিচালনা করেন শিয়প্রসাদ ঠাকুর। এক কোটি টাকার অধিক বাজেটের ও সম্পূর্ণরূপে যুক্তরাজ্যএ শুটিং সম্পন্ন হওয়া এইটি প্রথম অসমীয়া চলচ্চিত্র। ২০১০ সালে লন্ডন-এর ব্রিটিশ ফিল্ম ইনস্টিটিউটের সংগ্রহালয়ে চলচ্চিত্রটি সংরক্ষণ করেন।   কাহিনী  সিজোফ্রেনিয়া রোগে আক্রান্ত যুক্তরাজ্যের এক ভারতীয় বংশদ্ভূত মহিলার কাহিনী নিয়ে ছবিটি নির্মাণ করা হয়েছে। নায়িকার সিজোফ্রেনিয়া রোগের সাথে সংগ্রাম ও এর ফলে তার পশ্চিমী সংস্কৃতির ভক্ত কন্যাকে ধরে অন্য নিকটাত্মীয়ের ওপর থেকে প্রভাব চলচ্চিত্রটির বিষয়বস্তু। কাহিনীটিতে দেখানো হয়েছে তিনিটা জেনারেশনের শিক্ষিত ভারতীয় ও দেখানো হয়েছে সিজোফ্রেনিক রোগীর সাথে মেলা-মেশা করায় তার অনুভব করা মানসিক অশান্তি।   অভিনয়-শিল্পী   পূরবী শর্মা  জেরিফা য়াহিদ  কপিল বরা  বিদ্যুৎ চক্রবর্তী  মৃদুলা বরুয়া  মাধুরীমা চৌধুরী (অতিথি শিল্পী)  ইলোরা বরুয়া (অতিথি শিল্পী)  গানা লহকর (অতিথি শিল্পী)  মুনমী চক্রবর্তী (অতিথি শিল্পী)  কিরিপ চলিহা (অতিথি শিল্পী)  অবনী বরা (অতিথি শিল্পী)  শিবপ্রসাদ ঠাকুর (অতিথি শিল্পী)  এলেক্স নাইট (অতিথি শিল্পী)   পুরস্কার   নিউ ইয়র্ক ইণ্ডিপেণ্ডেণ্ট ইণ্টারনেশনেল চলচ্চিত্র উৎসব, ২০০৮ - আন্তঃরাস্ট্রীয় শ্রেষ্ঠ পরিচালকের পুরস্কার (শিবপ্রসাদ ঠাকুর)   তথ্যসূত্র    বহিঃসংযোগ   রণদীপ প্রডাক্‌ছন্‌ছ   বিষয়শ্রেণী:অসমীয়া ভাষার চলচ্চিত্র বিষয়শ্রেণী:২০০৭-এর চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:যুক্তরাজ্যে ধারণকৃত চলচ্চিত্র বিষয়শ্রেণী:২০০০-এর দশকের অসমীয়া ভাষার চলচ্চিত্র
রাজকুমারী গুপ্ত (জন্ম ১৯০২, কানপুর) একজন স্বাধীনতা সংগ্রামী ছিলেন এবং কাকোরি বিপ্লবে তাঁর ভূমিকার জন্য তিনি বিশেষভাবে পরিচিত। রাজকুমারী গুপ্তা ১৯৩০, '৩২ এবং '৪২ সালে কাকোরি বিপ্লব মামলার জন্য কারাগার দণ্ড ভোগ করেছিলেন।   প্রারম্ভিক জীবন  রাজকুমারী গুপ্ত ১৯০২ সালে কানপুরের বান্দা জেলায় জন্মগ্রহণ করেছিলেন। তাঁর বাবা একজন মুদি ব্যবসায়ী ছিলেন। মাত্র ১৩ বছর বয়সে মদন মোহন গুপ্তের সাথে রাজকুমারী গুপ্তের বিবাহ হয়েছিল। মদন মোহন গুপ্ত একজন বিপ্লবী ছিলেন এবং কংগ্রেসের কর্মকাণ্ডে সক্রিয়ভাবে অংশগ্রহণ করেছিলেন। রাজকুমারী এবং তাঁর স্বামী উভয়েই গান্ধীর স্বাধীনতার মিছিলে যোগ দিয়েছিলেন।  স্বাধীনতা সংগ্রাম  রাজকুমারী গুপ্ত এবং তাঁর স্বামী এলাহাবাদে মহাত্মা গান্ধী এবং চন্দ্রশেখর আজাদের সাথে-ঘনিষ্ঠ সম্পর্ক গড়ে তোলেন। সংবাদপত্রের বর্ণনা অনুযায়ী রাজকুমারীর ভূমিকা ছিল কাকোরি বিপ্লবের সাথে জড়িত সহ-জাতীয়তাবাদীদের কাছে বন্দুক সরবরাহ করা এবং গোপন চিঠি পৌঁছে দেওয়া। ১৯২৪ সালে আকস্মিকভাবে অসহযোগ আন্দোলন বন্ধ হয়ে যাওয়াতে, রাজকুমারী আরও বেশি করে বিপ্লবী চিন্তাধারায় আকৃষ্ট হয়ে পড়েন এবং চন্দ্রশেখর আজাদের মত বিপ্লবীদের ঘনিষ্ঠ বৃত্তে প্রবেশ করেন। বিপ্লবীদের সাথে, বিশেষ করে চন্দ্রশেখর আজাদের সাথে ঘনিষ্ঠ সংযোগ হওয়ার পর, রাজকুমারী তাঁর স্বামী এবং শ্বশুরবাড়ির লোকদের অজান্তেই হিন্দুস্তান সোশ্যালিস্ট রিপাবলিকান অ্যাসোসিয়েশনের (এইচআরএ) চন্দ্রশেখর আজাদের সহযোগীদের কাছে গোপন বার্তা এবং উপকরণ সরবরাহ করতে শুরু করেছিলেন।  ভারতীয় জাতীয় আন্দোলনে নারী, এই উল্লেখে আছে: আনসীন ফেসেস অ্যাণ্ড আনহার্ড ভয়েসেস, ১৯৩০ - ৪২ সুরুচিথাপার-জোর্কার্টের লেখা। তিনি লিখেছেন পোশাকের নিচে আগ্নেয়াস্ত্র লুকিয়ে নিয়ে মাঠ দিয়ে হেঁটে যাবার সময় তাঁকে গ্রেফতার করা হয়, তাঁর সঙ্গে তাঁর তিন বছরের ছেলেও ছিল। খবর শুনে শ্বশুরবাড়ির লোকজন তাঁকে অস্বীকার করে। এমনকি তারা স্থানীয় সংবাদপত্র বীর ভগতে দাবি করে যে, তাঁর সাথে তাদের কোনো সম্পর্ক নেই। এই ঘটনার পর রাজকুমারী একাকী জীবনযাপন করেছিলেন।  চন্দ্রশেখর আজাদের সহযোগী, রাজকুমারী গুপ্ত, স্বাধীনতা সংগ্রামে সকল নারীর পক্ষে কথা বলার সময় লেখক সাগরী ছাবরার সঙ্গে কথোপকথনে বলেছিলেন, “হামকো জো করনা থা, কিয়া” (আমাদের যা করার ছিল, আমরা করেছি)। তিনি আরও বলেছিলে, "হাম উপর সে গান্ধীবাদী থে, নীচে সে ক্রান্তিবাদী" (আমরা উপর থেকে গান্ধীবাদী ছিলাম; তলায় তলায় আমরা ছিলাম বিপ্লবী)।  আরও দেখুন  কানপুর জেলা  কাকোরি বিপ্লব  ভারতের স্বাধীনতা আন্দোলন   তথ্যসূত্র   বিষয়শ্রেণী:১৯শ শতাব্দীর ভারতীয় নারী বিষয়শ্রেণী:১৯শ শতাব্দীর ভারতীয় ব্যক্তি বিষয়শ্রেণী:১৯০২-এ জন্ম বিষয়শ্রেণী:ভারতীয় নারী স্বাধীনতা কর্মী
১৭ জুন ২০১৭ শনিবার পর্তুগালের কোয়িমব্রা থেকে ৫০ কিলোমিটার দক্ষিণ-পূর্বে পেদ্রোগাও গ্রান্দে জেলার বনে আগুন লাগার ফলে দাবানলের সৃষ্টি হয়। এই ঘটনায় ৫৭ জন নিহত এবং ৫৯ জন আহত হয়েছে। পর্তুগিজ সরকার রোববার থেকে তিনদিনের জাতীয় শোক দিবস ঘোষণা করেছে। 300px|দাবানল। বর্ণনা  শনিবার পর্তুগালের কয়েকটি অঞ্চলের ওপর দিয়ে প্রচণ্ড তাপপ্রবাহ বয়ে যায়। সেসব অঞ্চলে তাপমাত্রা ছিল ৪০ ডিগ্রি সেলসিয়াসের ওপরে। ওই দিন বিকেলে পেদরোগো গ্রানজি পৌরসভায় দাবানলের সৃষ্টি হয় এবং দ্রুত তা ছড়িয়ে পড়ে। ওই দাবানলের আগুন নিয়ন্ত্রণে আনতে কয়েক শ অগ্নিনির্বাপণকর্মী ও ১৬০টি যানবাহন পাঠানো হয়।  বনে আগুন লাগার কারণ জানা যায়নি।  আগুন নিয়ন্ত্রণে আনতে প্রায় ছয়শোর মতো দমকলকর্মী কাজ কররে। ছয়জন দমলকর্মীও গুরুতর আহত এবং দুজন কর্মী নিখোঁজ বলে জানায় পর্তুগালের রাষ্ট্রীয় বার্তা সংস্থা। দেশটির স্বরাষ্ট্রমন্ত্রী জানিয়েছেন, নিহতদের মধ্যে ৩০ জন তাদের গাড়ির ভেতরে বদ্ধ অবস্থায় আগুনে পুড়ে মারা যান। তিনজনের মৃত্যু হয় ধোয়ায় দম বন্ধ হয়ে। এছাড়া গাড়ির বাইরে ১৭জনের মরদেহ পাওয়া যায়।  আগুন নিয়ন্ত্রণে আনার জন্য প্রতিবেশী স্পেন ব্যাপক সহায়তা করে। এছাড়া ইউরোপীয় ইউনিয়ন আন্তর্জাতিক অগ্নিনির্বাপক ব্যবস্থা এবং ত্রাণ তৎপরতায় সমন্বয় সাধনের কাজ করে।  তথ্যসূত্র  বিষয়শ্রেণী:২০১৭
ওয়ান হাদফি লুৎফান বিন হাজী আব্দুল লতিফ  একজন ব্রুনাইয়ান কূটনীতিক যিনি ২০২২ সাল থেকে পূর্ব তিমুরে রাষ্ট্রদূত হিসেবে দায়িত্ব পালন করছেন।   কূটনৈতিক ক্যারিয়ার    পররাষ্ট্র মন্ত্রণালয়  ৩০ এপ্রিল ২০২২ তারিখে আরদাশের কোদিরি ব্রুনাই দারুসসালামের পররাষ্ট্র মন্ত্রণালয়ের এশিয়া-আফ্রিকা বিভাগের পরিচালক ওয়ান হাদফি লুৎফানের সাথে ভার্চুয়ালি সাক্ষাৎ করেন। আলোচনার মূল বিষয় ছিল "টেকসই উন্নয়নের জন্য জল" (২০১৮-২০২৮) শীর্ষক আন্তর্জাতিক দশকের কর্মকাণ্ডের উপর আসন্ন দ্বিতীয় উচ্চ-স্তরের আন্তর্জাতিক সম্মেলন, যা ৬-৯ জুন ২০২২ তারিখে দুশানবেতে অনুষ্ঠিত হবে।    পূর্ব তিমুর  ২৪ মে ২০২২-এ ওয়ান হাদফি লুৎফান ইস্তানা নুরুল ইমান নামক স্থানে সুলতান হাসানাল বলকিয়াহর কাছে তার প্রমাণপত্রের চিঠি পেশ করেছিলেন।  পরের দিন, প্রিন্স আল-মুহতাদী বিল্লাহ তার সহ বেশ কয়েকজন নবনিযুক্ত দূতের সাথে দেখা করতে সম্মত হন।  তিনি ১৫ জুলাই রাষ্ট্রপতি হোসে রামোস-হোর্তার কাছে তার পরিচয়পত্র পেশ করেন। Filomeno Martins (15 July 2022). "Ambassadors of Brunei and Spain present credential letters to President Horta". en.tatoli.tl. Retrieved 18 December 2023.  ওয়ান হাদফি লুৎফান ১৪ সেপ্টেম্বর ২০২২ তারিখে তিমুরে-পূর্বে তিমুরের মুসলিমদের অবস্থান নিয়ে আলোচনা করতে দিলিতে তিমুর-পূর্বে জাতীয় ইসলাম কাউন্সিলের (CONISTIL) সভাপতির সাথে দেখা করেন। তিনি পূর্ব তিমুরের মুসলিম অর্থনীতি এবং কোম্পানিকে তাদের অর্থনীতি শক্তিশালী করতে এবং দেশের অর্থনৈতিক অগ্রগতিতে অবদান রাখতে সহায়তা করার জন্য পূর্ব তিমুরের মুসলিম কর্তৃপক্ষের ইচ্ছার কথা ব্রুনাই সরকারকে অবহিত করার প্রতিশ্রুতি দেন।   দুই দেশের মধ্যে বন্ধুত্ব ও সহযোগিতার সম্পর্ক আরও গভীর ও বিস্তৃত করার লক্ষ্যে ২৮ সেপ্টেম্বর ২০২৩ তারিখে অ্যাজিও পেরেইরা ওয়ান হাদফি লতিফকে স্বাগত জানান। তিনি ব্রুনাই এবং পূর্ব তিমুর-এর মধ্যে সাদৃশ্যের উপরও জোর দেন। তিনি আরও উল্লেখ করেন যে উভয়ই ছোট এবং আসিয়ানের সবচেয়ে নবীন সদস্য রাষ্ট্র । অধিকন্তু তিনি উভয় দেশের গ্যাস ও তেল শিল্পের উপর নির্ভরতা এবং তাদের অর্থনীতির বৈচিত্র্য আনার দৃঢ় সংকল্পের কথাও উল্লেখ করেন।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি)
তে ওয়ারে ওয়াইউতুতু কেট শেপার্ড আবাসস্থল হল ক্যান্টারবেরি বিশ্ববিদ্যালয়ের সীমান্তবর্তী ইলামের ক্রাইস্টচার্চ শহরতলির ক্লাইড সড়কের একটি ঐতিহাসিক বাড়ি। ১৪ বছর ধরে এটি নিউজিল্যান্ডের নারীদের ভোটাধিকার প্রচারের নেত্রী কেট শেপার্ডের সক্রিয় সময়কালে তার বাড়ি ছিল। এটি পরে ক্রাইস্টচার্চের ৩০ তম মেয়র জন জোসেফ ডগালের পারিবারিক বাড়ি ছিল। এটি শেপার্ডের সাথে সম্পর্কিত অসামান্য ঐতিহাসিক তাত্পর্যের জন্য নিউজিল্যান্ড ঐতিহাসিক স্থান ট্রাস্ট দ্বারা ক্যাটাগরি ১ ঐতিহ্য স্থান হিসাবে নিবন্ধিত হয়েছে। এটি ২০১৯ সালে সরকারি মালিকানায় আসে।  ইতিহাস  বাম|থাম্ব|কেট শেপার্ডের সবচেয়ে সক্রিয় সময় ছিল যখন তিনি এই বাড়িতে থাকতেন বাম|থাম্ব|জন জোসেফ ডগাল ছিলেন দ্বিতীয় মালিক ১৮৮৭ সালের নভেম্বর মাসে কেট শেপার্ডের স্বামী ওয়াল্টার শেপার্ড বাড়ির জন্য জমি ৪০০ পাউন্ড দিয়ে কিনেছিলেন, যিনি ১৮৭১ সাল থেকে কেট শেপার্ডের স্বামী।  আয়তনের জমি পূর্বে ডিন এস্টেটের অংশ ছিল। এটি তার ছোট বোন ইসাবেলার বাড়ির পাশে ছিল, যার স্বামী ১৮৮৪ সালে তাদের জমি কিনেছিলেন এবং তার বড় বোন মেরির বাড়ি থেকে খুব দূরে নয়, যিনি রিকার্টন রোডে থাকতেন। শহরের কেন্দ্র থেকে প্রায়  দূরে, তখন এলাকাটি গ্রামীণ ছিল। শেপার্ডরা ১৮৮৮ সালে তাদের ভিলায় চলে আসে  কেট শেপার্ড নারীদের ভোটাধিকার প্রচারের নেত্রী হওয়ার পরে অনেক গুরুত্বপূর্ণ ও প্রভাবশালী ব্যক্তিরা ঘন ঘন তার সাথে সাক্ষাৎ করতেন। শেপার্ডের শক্তিশালী সমর্থক ছিলেন এমপি জন হল ও আলফ্রেড সন্ডার্স। রেভ লিওনার্ড আইসিট ও টমি টেলর পরে বিশিষ্টতা অর্জন করেছিলেন।  ওয়াল্টার শেপার্ড ১৯০২ সালে অবসর গ্রহণ করেন এবং ইংল্যান্ডে ফিরে যাওয়ার সিদ্ধান্ত নেন। বাড়িটি ১৯০২ সালের ৩ এপ্রিল একজন বিশিষ্ট ব্যারিস্টার এবং আইনজীবী জন জোসেফ ডগালের কাছে বিক্রি করা হয়েছিল। ডগালের পরিবারে স্ত্রী ও চার সন্তান ছিল। ১৯৩৪ সালের ৫ সেপ্টেম্বর তার মৃত্যুর পরে, বাড়িটি তার ছেলে লেসলির কাছে চলে যায়, যিনি আইন পেশায়ও কাজ করেছিলেন।  লেসলি ডগাল ১৯৩৯ সালে বণিক হেনরি নিকোলের স্ত্রী হেলেন নিকোলের কাছে বাড়িটি বিক্রি করেছিলেন। ১৯৪৪ সালে, জমিটি উপবিভাগ করা হয়েছিল এবং সম্পত্তিটি এর বর্তমান আয়তনে হ্রাস পেয়েছে। পরবর্তী মালিকরা হলেন রেজিনাল্ড ওয়ারেন (জুলাই ১৯৪৭ — ১৯৫৪), উইলিয়াম জর্জ ওয়েইগেল (১৯৫৪ — জানুয়ারি ১৯৫৬), এবং ড. অ্যান্থনি অ্যালিসন (জানুয়ারি ১৯৫৬ — ডিসেম্বর ১৯৮৫), যারা বাড়িতে থাকতেন এবং সেখান থেকে একটি মেডিকেল সার্জারি পরিচালনা করেছিলেন। অ্যান্ড্রু এভারিস্ট ও তার স্ত্রী জুলিয়া ১৯৮৫ সালের ডিসেম্বরে বাড়িটির মালিক হন। আলাদা হওয়ার পর থেকে, জুলিয়া বারবারি সেখানে একাই থাকেন।  তথ্যসূত্র   বিষয়শ্রেণী:নিউজিল্যান্ডের ঐতিহাসিক স্থান ক্যান্টারবারির ঐতিহ্য নিউজিল্যান্ড ক্যাটাগরি ১ বিষয়শ্রেণী:১৮ সালে সমাপ্ত বাড়িসমূহ বিষয়শ্রেণী:ক্রাইস্টচার্চের ভবন ও স্থাপনা বিষয়শ্রেণী:নিউজিল্যান্ডে নারীদের ভোটাধিকার বিষয়শ্রেণী:নিউজিল্যান্ডে ১৮৮০-এর দশকের স্থাপত্য বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
উইলিয়াম প্লামার (আনুমানিক ১৬৮৬-১৭৬৭) ছিলেন একজন ব্রিটিশ আইনজীবী এবং হুইগ, যিনি ১৭২১ থেকে ১৭৬১ সালের মধ্যে মাঝেমধ্যে হাউস অফ কমন্সে বসেছিলেন।  প্লামার ছিলেন হার্টফোর্ডশায়ারের ব্লেকসওয়্যারের একজন ধনী লন্ডন ব্যবসায়ী জন প্লুমার এবং তার স্ত্রী মেরি হেলের দ্বিতীয় জীবিত পুত্র, যিনি হার্টফোর্ডশায়ারের কিংস ওয়াল্ডেনের উইলিয়াম হেল এবং তার স্ত্রী মেরি এলওয়েসের কন্যা এবং বিশিষ্ট বিচারক স্যার বার্নার্ড হেলের বোন। তার ভাইরা ছিলেন রিচার্ড এবং ওয়াল্টার প্লুমার। তিনি বিশপের স্টর্টফোর্ডে শিক্ষিত হন এবং ৯ মে ১৭০২ সালে কেমব্রিজের পিটারহাউসে ভর্তি হন। ১৭০২ সালে, তিনি গ্রে'স ইনে ভর্তি হন এবং ১৭০৮ সালে বারে ডাকা হন। ১৭১৯ সালে তিনি তার বাবার কিছু সম্পত্তির উত্তরাধিকারী হন।  ১৭২১ সালের ১০ ফেব্রুয়ারি অনুষ্ঠিত উপনির্বাচনে প্লুমারকে ইয়ারমাউথ (আইল অফ ওয়াইট) থেকে সংসদ সদস্য হিসেবে পুনর্নির্বাচিত করা হয়। স্যার থিওডোর জ্যানসেনের স্থলাভিষিক্ত হওয়ার জন্য ট্রেজারি স্বার্থে তাকে আনা হয়, যিনি দক্ষিণ সাগর বাবলের কারণে বহিষ্কৃত হয়েছিলেন এবং ১৭২২ সালে তিনি প্রতিদ্বন্দ্বিতা করেননি।  প্লামার দশ বছরেরও বেশি সময় ধরে সংসদের বাইরে ছিলেন, কিন্তু হার্টফোর্ডশায়ারের নির্বাচনে চার্লস সিজারকে সমর্থন করার জন্য রাজনৈতিকভাবে সক্রিয় ছিলেন। তিনি ১৭২৮ সালে তার ইন-এর বেঞ্চার হন এবং ৯ অক্টোবর ১৭৩১ সালে হার্টফোর্ডশায়ারের ওয়্যার পার্কের টমাস বাইডের কন্যা এলিজাবেথ বাইডকে বিয়ে করেন।"PLUMER, William (?1686-1767), of Blakesware, Herts". History of Parliament Online (1715-1754). Retrieved 7 September 2018.  ১৭৩৪ সালে কাউন্টি নির্বাচকদের এক সভায় হার্টফোর্ডশায়ারের প্রার্থী হিসেবে প্লুমারকে নির্বাচিত করা হয় এবং সিজারকে পরাজিত করে এমপি নির্বাচিত হন। প্লুমারের ভোটের কোনও রেকর্ড নেই যদিও তাকে প্রশাসনের সমর্থক হিসেবে বর্ণনা করা হয়েছে। তিনি ১৭৪১ সালের সাধারণ নির্বাচনে দাঁড়াননি।"PLUMER, William (?1686-1767), of Blakesware, Herts". History of Parliament Online (1715-1754). Retrieved 7 September 2018.  ১৭৪৬ সালে প্লামার তার ভাই ওয়াল্টারের কিছু সম্পত্তির মালিক হন। ১৭৫৫ সালের ১ মে উপনির্বাচনে তিনি হার্টফোর্ডশায়ারের এমপি হিসেবে পুনরায় নির্বাচিত হন কিন্তু ১৭৬১ সালের সাধারণ নির্বাচনে তিনি আর দাঁড়াননি।  প্লামার ১৭৬৭ সালের ১২ ডিসেম্বর মারা যান এবং হার্টফোর্ডশায়ারের ইস্টউইকে তাকে সমাহিত করা হয়।  তার স্ত্রীর দুই ছেলে এবং চার মেয়ে ছিল। তার স্থলাভিষিক্ত হন তার ছেলে উইলিয়াম, যিনি নিজেও একজন এমপি ছিলেন।"PLUMER, William (1687-1767), of Blakesware, Herts". History of Parliament Online (1754-1790). Retrieved 7 September 2018.  তথ্যসূত্র     বিষয়শ্রেণী:গ্রেট ব্রিটেনের সংসদ সদস্য ১৭৫৪-১৭৬১ বিষয়শ্রেণী:গ্রেট ব্রিটেনের সংসদ সদস্য ১৭৩৪-১৭৪১ বিষয়শ্রেণী:গ্রেট ব্রিটেনের সংসদ সদস্য ১৭১৫-১৭২২ বিষয়শ্রেণী:গ্রে'স ইনের সদস্য বিষয়শ্রেণী:পিটারহাউস, কেমব্রিজের প্রাক্তন শিক্ষার্থী বিষয়শ্রেণী:১৭৬৭-এ মৃত্যু বিষয়শ্রেণী:১৬৮০-এর দশকে জন্ম বিষয়শ্রেণী:হার্টফোর্ডশায়ারের গ্রেট ব্রিটেনের সংসদ সদস্য বিষয়শ্রেণী:১৮শ শতাব্দীর ইংরেজ আইনজীবী